**1. ชื่องาน การพัฒนาระบบการดูแลมารดาที่มีภาวะ pre eclampsia**

**2. ปัญหา/สาเหตุของปัญหา**

 จากสถิติของห้องคลอดโรงพยาบาลธวัชบุรี ปี 2557 จาก ก.ค. 2556 – พ.ค. 2557 พบมารดามีภาวะ preeclampsia จำนวน 5 ราย ภาวะ preeclampsia หมายถึง กลุ่มอาการที่หญิงตั้งครรภ์มีความดันโลหิตสูง ร่วมกับมีโปรตีนในปัสสาวะ โดยจะวินิจฉัยเมื่อความดันโลหิต Systolic สูงกว่าหรือเท่ากับ 140 มิลลิเมตรปรอทความดันโลหิต diastolic สูงกว่าหรือเท่ากับ 90 มิลลิเมตรปรอทตั้งแต่ 2 ครั้งขึ้นไปคงที่อย่างน้อย 6 ชั่วโมงร่วมกับมีโปรตีนในปัสสาวะ 1+ ขึ้นไป ภาวะนี้เป็นภาวะแทรกซ้อนที่พบได้บ่อยในขณะตั้งครรภ์ ซึ่งนอกจากจะเกิดอันตรายจากความดันโลหิตสูงจนถึงขั้นวิกฤติแล้ว อาจมีการทำงานของอวัยวะอื่น ๆ ที่ผิดปกติ เช่น ไต ตับหรือระบบหลอดเลือดร่วมด้วย ซึ่งหากไม่ได้รับการวินิจฉัยและการรักษาพยาบาลอย่างทันท่วงทีแล้ว อาจจะนำไปสู่อาการชัก (Eclampsia) การทำงานของร่างการล้มเหลว (multiple organ failure) จนถึงแกชีวิตได้ ภาวะนี้ก่อให้เกิดอันตรายอย่างมากต่อผู้คลอด และเป็นสาเหตุหลักที่ทำให้เกิดการเสียชีวิตของผู้คลอดทั่วโลก และอาจทำให้ทารกในครรภ์ทุพพลภาพหรือเสียชีวิตได้ ซึ่งปัญหาที่พบของงานห้องคลอด คือ ได้รับการคัดกรองการรักษาพยาบาลและการส่งต่อล่าช้า ด้วยเหตุนี้งานห้องคลอดโรงพยาบาลธวัชบุรี จึงพัฒนาระบบการดูแลผู้คลอดที่มีภาวะ preeclampsia ในระยะก่อนคลอดขึ้น เพื่อลดภาวะ Eclampsia ในระยะคลอดให้ลูกเกิดรอดแม่ปลอดภัย

**3. กิจกรรมการพัฒนา**

- ปรับเปลี่ยนกระบวนการคัดกรองมารดารอคลอดที่มีภาวะความดันโลหิตสูง ให้มีความรวดเร็ว คือ เมื่อรับที่จุดคัดกรองแล้วส่งมาที่ห้องคลอดเลย จากเดิมไปรอพบแพทย์ที่ OPD ให้พยาบาลห้องคลอดดูแลตามมาตรฐานแล้วรายงานแพทย์เวรได้เลย

- มารดาที่มา ANC เมื่อพบความดันโลหิตสูง หรือพบโปรตีนในปัสสาวะให้ส่งมาที่ห้องคลอดเลย เดิมรอ Consult แพทย์ที่งาน ANC

- ให้การรักษาตามแนวทางการดูแลรักษามารดาที่มีภาวะ preeclampsia

- ประสานการส่งต่อไปยังโรงพยาบาลร้อยเอ็ดโดยแพทย์

- มีทีมนำส่ง คือ พยาบาลวิชาชีพ 2 คน พร้อมอุปกรณ์วัดสัญญาณชีพมารดาและทารก ยาป้องกันชัก Dianepam ให้ O2 ขณะนำส่ง

- ทบทวนวิชาการ การดูแล preeclampsia ร่วมกัน pct

- ส่งพยาบาลห้องคลอดฝึกอบรมที่โรงพยาบาลร้อยเอ็ด ในหลักสูตร Obstretic Crisis

**4. ผลลัพธ์/การเปลี่ยนแปลง**

 หลังจากมีการทบทวนพบว่ามารดาได้รับการดูแลรักษาที่ห้องคลอดตามแนวทางได้เร็วขึ้น และส่งต่อได้รวดเร็วภายใน 1 ชั่วโมง ไม่พบการเกิดภาวะชัก Eclampsia ในมารดาก่อนส่งต่อ

**5. บทเรียนที่ได้รับ**

 การคัดกรองประเมินมารดารอคลอดที่มีภาวะ preeclampsia ได้รวดเร็วจะทำให้มารดาและทารกปลอดภัย

**6. แผนการพัฒนาต่อเนื่อง**

 - เตรียมความพร้อมของอุปกรณ์ช่วยฟื้นคืนชีพและยาที่จำเป็น เช่น Hydralanin แมกนีเซี่ยมซัลเฟตให้พร้อมใช้

 - ปรับปรุง CPQ ให้ง่ายต่อการใช้

 - ส่งพยาบาลฝึกทักษะ หรือประชุมเมื่อมีการจัดประชุม

**7. งานห้องคลอดโรงพยาบาลธวัชบุรี อำเภอธวัชบุรี จังหวัดร้อยเอ็ด**